Donald Leka: Ju ndihmojmë të mbroheni nga virusi
Sipërmarrësi shqiptaro-amerikan thotë se platforma e tij online u mundëson përdoruesve të shmangin mjediset që paraqesin rrezik për shëndetin e tyre.
Të dhënat që lidhen me COVID-19 zgjojnë interesim të madh të njerëzve kudo në botë. Informacioni i ndihmon njerëzit të parandalojnë infektimin. Një prej kompanive që ofron shërbimin e përpunimit të të dhënave është firma “Jumptuit” e sipërmarrësit shqiptaro-amerikan Donald Leka. Zoti Leka thotë se platforma e tij u mundëson përdoruesve që të shmangin mjediset që paraqesin rrezik për shëndetin e tyre dhe i ndihmon ata të vazhdojnë jetën përmes sistemit të personalizuar të të dhënave. Zoti Leka shpalosi këto detaje në një intervistë me kolegun Burim Goxhuli. Para më shumë se një viti kompania Jumptuit grumbullonte dhe përpunonte të dhëna nga miliona përdorues të pothuajse çdo sektori të ekonomisë. Por që nga fillimi i pandemisë fokusi i platformës së krijuar nga sipërmarrësi Donald Leka ndryshoi. tha ai. Të dhënat që përpunohen nga firma Jumptuit nuk janë të hapura për publikun, sepse janë informacione shumë personale. Synimi kryesor i Jumptuit është të ndihmojë funksionimin e sigurt të bizneseve të mëdha dhe korporatave me të cilat ka kontratë dhe realizimin e udhëtimeve të punonjësve të tyre pa rreziqe shëndetësore gjatë pandemisë. thotë ai në një intervistë për Zërin e Amerikës. Të dhënat që zoti Leka përpunon tregojnë se industria ajrore dhe ajo e hotelierisë janë më të goditurat nga pandemia, por që sipas tij vaksinimi është duke dhënë rezultate pozitive. tha ai. Përpunimi të dhënave që Jumptuit grumbullon nga burime të besueshme bëhet në tërësi nga inteligjenca artificiale. Punonjësit e kompanisë vetëm vëzhgojnë përpunimin e të dhënave por nuk bëjnë interpretimin e tyre. Sipas zotit Leka në këtë mënyrë shmanget keqinformimi i përdoruesve në një epokë të informimit të shpejtë dhe dixhital ku çdokush mund të thirret në emër të gazetarisë. thotë zoti Leka. Veç informimit të njerëzve, teknologjia ka rol jetik në kundërpërgjigjen ndaj pandemisë, mundëson përshtatjen dhe funksionimin e bizneseve në realitetin e ri si dhe ruan lidhjet mes njerëzve në kohë kur kontakti fizik është i rrezikshëm.